POROČILO

o zaključnem računu Skupnega podjetja ECSEL (Elektronske komponente in sistemi za evropski vodilni položaj) za proračunsko leto 2017 z odgovorom Skupnega podjetja

(2018/C 452/04)

KAZALO

Odstavek Stran UVOD 1–10 28 Ustanovitev Skupnega podjetja ECSEL 1–2 28 Upravljanje 3–5 28 Cilji 6 28 Viri 7–9 28 Ocene, ki jih opravi Komisija 10 29 MNENJE 11–28 29 Mnenje o zanesljivosti zaključnega računa 12 29 Mnenje o zakonitosti in pravilnosti prihodkov, povezanih z zaključnim računom 13 29 Osnova za mnenje s pridržkom o zakonitosti in pravilnosti plačil, povezanih z zaključnim računom 14–18 29 Mnenje s pridržkom o zakonitosti in pravilnosti plačil, povezanih z zaključnim računom 19 30 Odgovornosti poslovodstva in odgovornih za upravljanje 20–22 30 Revizorjeva odgovornost za revizijo zaključnega računa in z njim povezanih transakcij 23–28 31 UPRAVLJANJE PRORAČUNA IN FINANČNO UPRAVLJANJE 29–35 31 Izvrševanje proračuna za leto 2017 29 31 Izvrševanje večletnega proračuna v okviru 7. okvirnega programa 30 31 Izvrševanje večletnega proračuna v okviru programa Obzorje 2020 31–35 32 NOTRANJE KONTROLE 36–37 32 Upravni postopki 36–37 32 DRUGA VPRAŠANJA 38 32 Privabljanje prispevkov predstavnikov iz panoge 38 32 INFORMACIJE O OCENAH, KI JIH JE OPRAVILA KOMISIJA 39–40 33 PRILOGA – SPREMLJANJE UPOŠTEVANJA PRIPOMB IZ PREJŠNJIH LET 34 ODGOVOR SKUPNEGA PODJETJA 35

UVOD

Ustanovitev Skupnega podjetja ECSEL

1. Skupno podjetje Elektronske komponente in sistemi za evropski vodilni položaj (ECSEL) s sedežem v Bruslju je bilo ustanovljeno maja 2014 ( 1 ) za obdobje do 31. decembra 2024. Skupno podjetje ECSEL je nadomestilo in nasledilo skupni podjetji ENIAC in ARTEMIS, ki sta bili ukinjeni 26. junija 2014. Skupno podjetje ECSEL je začelo samostojno delovati 27. junija 2014.

2. Skupno podjetje ECSEL je javno-zasebno partnerstvo za raziskave na področju nanoelektronike in vgrajenih računalniških sistemov. Ustanovni člani Skupnega podjetja so Evropska unija (EU), ki jo zastopa Komisija, države, ki sodelujejo v Skupnem podjetju ECSEL ( 2 ) , in tri panožna združenja (AENEAS, ARTEMISIA in EPoSS), ki predstavljajo podjetja in raziskovalne organizacije, dejavne na področju vgrajenih in kibernetsko-fizičnih sistemov, pametnih integriranih sistemov ter mikro- in nanoelektronike.

Upravljanje

3. Upravno strukturo Skupnega podjetja ECSEL sestavljajo upravni odbor, izvršni direktor, odbor predstavnikov javnih organov in odbor predstavnikov članov iz zasebnega sektorja.

4. Upravni odbor sestavljajo predstavniki članov Skupnega podjetja. V celoti je odgovoren je za strateško usmerjanje in delovanje Skupnega podjetja ECSEL ter nadzira izvajanje njegovih dejavnosti. Izvršni direktor je pristojen za dnevno vodenje poslovanja Skupnega podjetja.

5. Odbor predstavnikov javnih organov je sestavljen iz enega predstavnika Komisije in enega predstavnika vsake države, ki sodeluje v Skupnem podjetju. Odloča o dodelitvi javnih sredstev za izbrane predloge. Odbor zasebnih članov sestavljajo predstavniki zasebnih članov Skupnega podjetja ECSEL. Pripravlja osnutke načrtov strateških raziskav in inovacij.

Cilji

6. Glavni cilj skupnega podjetja ECSEL je prispevati k razvoju močne in globalno konkurenčne panoge elektronskih komponent in sistemov v EU. Prav tako si prizadeva zagotoviti razpoložljivost elektronskih komponent in sistemov za ključne trge in za reševanje družbenih izzivov ter vzdrževati in povečati zmogljivosti za proizvodnjo polprevodnikov in pametnih sistemov v Evropi. Poleg tega je njegov cilj usklajevati strategije med državami članicami, da bi se izognili nepotrebnemu podvajanju in razdrobljenosti prizadevanj ter akterjem olajšali sodelovanje v zadevnih raziskavah in inovacijah ter tako pritegnili zasebne naložbe in prispevali k uspešnosti javne podpore.

Viri

8. Upravni stroški Skupnega podjetja ECSEL se krijejo z denarnimi prispevki članov: prispevek EU znaša največ 15,3 milijona EUR, prispevek panožnih članov pa 1 % vsote skupnih stroškov vseh projektov (najmanj 19,7 milijona EUR, vendar ne več kot 48 milijonov EUR) ( 6 )

9. Leta 2017 je končni proračun za Skupno podjetje ECSEL znašal 290,1 milijona EUR (leta 2016: 244 milijonov EUR). 31. decembra 2017 je imelo Skupno podjetje 29 uslužbencev (2016: 29) ( 7 )

Ocene, ki jih opravi Komisija

10. Komisija je junija 2017 zaključila končno oceno dejavnosti Skupnega podjetja v okviru 7. okvirnega programa in vmesno oceno njegovih dejavnosti v okviru programa Obzorje 2020, Skupno podjetje pa je nato pripravilo akcijski načrt za izvedbo priporočil, izrečenih v ocenah. Sodišče v poročilo vključuje razdelek, ki se nanaša akcijske načrte, ki jih je Skupno podjetje pripravilo v odziv na oceno Komisije. To je zgolj informacija in ni sestavni del revizijskega mnenja ali opažanj Sodišča.

MNENJE 11. Sodišče je revidiralo: (a) zaključni račun Skupnega podjetja, ki ga sestavljajo računovodski izkazi (8) in poročila o izvrševanju proračuna (9) za proračunsko leto, ki se je končalo 31. decembra 2017, ter (b) zakonitost in pravilnost z zaključnim računom povezanih transakcij, kot je zahtevano v členu 287 Pogodbe o delovanju Evropske unije (PDEU). Mnenje o zanesljivosti zaključnega računa 12. Po mnenju Sodišča zaključni račun Skupnega podjetja za leto, ki se je končalo 31. decembra 2017, v vseh pomembnih pogledih pošteno predstavlja njegov finančni položaj na dan 31. decembra 2017 ter njegov poslovni izid, denarne tokove in gibanje kapitala za tedaj končano leto v skladu z njegovo finančno uredbo in računovodskimi pravili, ki jih je sprejel računovodja Komisije. Ta pravila temeljijo na mednarodno sprejetih računovodskih standardih za javni sektor. Mnenje o zakonitosti in pravilnosti prihodkov, povezanih z zaključnim računom 13. Sodišče meni, da so prihodki, povezani z zaključnim računom za leto, ki se je končalo 31. decembra 2017, v vseh pomembnih pogledih zakoniti in pravilni. Osnova za mnenje s pridržkom o zakonitosti in pravilnosti plačil, povezanih z zaključnim računom 14. Skupno podjetje ECSEL je prevzelo projekte skupnih podjetij ARTEMIS in ENIAC v okviru 7. okvirnega programa. Plačila, ki jih je za te projekte leta 2017 izvršilo Skupno podjetje ECSEL in so povezana z izjavami o prevzemu stroškov, ki jih izdajo nacionalni organi za financiranje sodelujočih držav ECSEL, so znašala 76,4 milijona EUR (v letu 2016: 118 milijonov EUR), kar je 32 % (v letu 2016: 54 %) od skupnih plačil za operativne dejavnosti, ki jih je v letu 2017 izvršilo Skupno podjetje. 15. Upravni dogovori, ki so bili sklenjeni med skupnima podjetjema ARTEMIS in ENIAC ter nacionalnimi organi za financiranje, še vedno veljajo tudi po združitvi teh podjetij v Skupno podjetje ECSEL. V okviru teh dogovorov nacionalni organi za financiranje v imenu Skupnega podjetja izvajajo naknadne revizije plačil za projekte iz 7. okvirnega programa. Strategiji naknadnih revizij Skupnih podjetij ARTEMIS in ENIAC sta se močno zanašali na to, da nacionalni organi za financiranje revidirajo zahtevke za povračilo stroškov projektov ( 10 ) 16. Skupno podjetje ECSEL je začelo postopke za oceno, kako nacionalni organi za financiranje izvajajo naknadne revizije, in je od teh organov pridobilo pisne izjave, da izvajanje njihovih nacionalnih postopkov daje razumno zagotovilo o zakonitosti in pravilnosti transakcij. Toda velike razlike med metodologijami in postopki, ki jih uporabljajo ti organi, Skupnemu podjetju ECSEL onemogočajo izračun enotne zanesljive ponderirane stopnje napake in stopnje preostale napake. 17. Zato Sodišče ne more sprejeti zaključka o tem, ali so naknadne revizije uspešne in ali ta ključna kontrola daje zadostno zagotovilo o zakonitosti in pravilnosti transakcij, povezanih s projekti v okviru 7. okvirnega programa ( 11 ) 18. Vprašanje razlik med metodologijami in postopki, ki jih uporabljajo nacionalni organi za financiranje, pri izvajanju projektov Obzorja 2020 ni relevantno, saj je za naknadne revizije pristojna skupna revizijska služba Komisije ( 12 ) . Skupno podjetje je leta 2017 – skupaj s skupno službo za revizijo GD RTD – začelo prvo naknadno revizijo naključnega vzorca vmesnih zahtevkov za povračilo stroškov programa Obzorje 2020, o rezultatih katere pa bo Skupno podjetje poročalo šele v letnem poročilu o dejavnostih za leto 2018. Mnenje s pridržkom o zakonitosti in pravilnosti plačil, povezanih z zaključnim računom 19. Razen v zvezi z možnimi učinki zadev, opisanih v odstavkih 14 do 18, so plačila, povezana z zaključnim računom za leto, ki se je končalo 31. decembra 2017, po mnenju Sodišča v vseh pomembnih pogledih zakonita in pravilna. Odgovornosti poslovodstva in odgovornih za upravljanje 20. V skladu s členi 310 do 325 PDEU in finančno uredbo Skupnega podjetja je poslovodstvo odgovorno za pripravo in predstavitev zaključnega računa na podlagi mednarodno sprejetih računovodskih standardov za javni sektor ter za zakonitost in pravilnost z izkazi povezanih transakcij. Ta odgovornost vključuje zasnovo, izvajanje in vzdrževanje notranjih kontrol, ki se uporabljajo za pripravo in predstavitev računovodskih izkazov brez pomembno napačne navedbe zaradi goljufije ali napake. Poslovodstvo je odgovorno tudi za zagotavljanje skladnosti dejavnosti, finančnih transakcij in informacij v računovodskih izkazih s pravili, ki veljajo zanje. Končno odgovornost za zakonitost in pravilnost transakcij, povezanih z zaključnim računom, ima poslovodstvo Skupnega podjetja. 21. Pri pripravi zaključnega računa je poslovodstvo odgovorno za oceno zmožnosti Skupnega podjetja, da nadaljuje s poslovanjem, razkritje zadev, povezanih z nadaljevanjem poslovanja, kadar je to ustrezno, ter uporabo računovodstva na osnovi predpostavke o zmožnosti nadaljnjega poslovanja. 22. Naloga odgovornih za upravljanje je nadzor nad procesom računovodskega poročanja subjekta. Revizorjeva odgovornost za revizijo zaključnega računa in z njim povezanih transakcij 23. Cilj Sodišča je pridobiti sprejemljivo zagotovilo o tem, ali je zaključni račun Skupnega podjetja brez pomembno napačne navedbe in ali so transakcije, povezane z zaključnim računom, zakonite in pravilne, ter na podlagi svoje revizije Evropskemu parlamentu in Svetu ali drugim organom za razrešnico zagotoviti izjavo o zanesljivosti zaključnega računa ter o zakonitosti in pravilnosti z njim povezanih transakcij. Sprejemljivo zagotovilo je visoka raven zagotovila, vendar ni nujno, da se z revizijo vedno odkrije obstoječa pomembno napačna navedba ali neskladnost. Do napačne navedbe ali neskladnosti lahko pride zaradi goljufije ali napake, za pomembne pa štejejo, če se lahko utemeljeno pričakuje, da bodo ločeno ali skupaj vplivale na ekonomske odločitve, ki bi jih uporabniki sprejeli na podlagi tega zaključnega računa. 24. Revizija zajema izvajanje postopkov za pridobitev revizijskih dokazov o zneskih in razkritjih v zaključnem računu ter o zakonitosti in pravilnosti z njim povezanih transakcij. Postopki so odvisni od revizorjeve presoje, vključno z oceno tveganja pomembno napačne navedbe v zaključnem računu in pomembne neskladnosti med transakcijami, povezanimi z zaključnim računom, in zahtevami pravnega okvira Evropske unije, ne glede na to, ali gre za goljufijo ali napako. Pri oceni tega tveganja se upoštevajo notranje kontrole, ki se izvajajo za pripravo in pošteno predstavitev zaključnega računa ter zakonitost in pravilnost z njim povezanih transakcij, da se pripravijo okoliščinam primerni revizijski postopki, vendar ne za izrekanje mnenja o uspešnosti notranjih kontrol. Revizija vključuje tudi ovrednotenje ustreznosti uporabljenih računovodskih usmeritev, utemeljenosti računovodskih ocen poslovodstva ter celotne predstavitve zaključnega računa. 25. Sodišče v zvezi s prihodki preverja subvencijo, prejeto od Komisije, ter oceni postopke Skupnega podjetja za pobiranje pristojbin in drugih prihodkov. 26. Pri odhodkih Sodišče preuči plačilne transakcije ob nastanku, evidentiranju in sprejetju odhodkov. Ta preučitev zajema vse kategorije plačil (vključno z nakupom sredstev) ob njihovem nastanku. 27. Sodišče je pri pripravi tega poročila in izjave upoštevalo revizijsko delo v zvezi z zaključnim računom Skupnega podjetja, ki ga je opravil neodvisni zunanji revizor, kot je določeno v členu 208(4) finančne uredbe EU ( 13 )

28. Zaradi naslednjih pripomb mnenja Evropskega računskega sodišča niso vprašljiva.

UPRAVLJANJE PRORAČUNA IN FINANČNO UPRAVLJANJE

Izvrševanje proračuna za leto 2017

29. Končni proračun za leto 2017 je vseboval odobrena proračunska sredstva, za katera so bile prevzete obveznosti, v višini 183,9 milijona EUR in odobritve plačil v višini 290,1 milijonov EUR. Stopnja izvrševanja odobrenih proračunskih sredstev, za katera so bile prevzete obveznosti, in odobritev plačil je znašala 98 % oziroma 83 %.

Izvrševanje večletnega proračuna v okviru 7. okvirnega programa

30. Skupni podjetji ARTEMIS in ENIAC sta pred ukinitvijo junija 2014 prevzeli obveznosti v višini 623 milijonov EUR (ARTEMIS 181 milijonov EUR in ENIAC 442 milijonov EUR) za operativne dejavnosti, ki bodo financirane iz 7. okvirnega programa. Pred koncem leta 2017 so s tem povezana plačila v zaključnem računu Skupnega podjetja ECSEL znašala 488 milijonov EUR (ARTEMIS 148 milijonov EUR in ENIAC 340 milijonov EUR).

Izvrševanje večletnega proračuna v okviru programa Obzorje 2020

31. Od največ 1 185 milijonov EUR sredstev iz programa Obzorje 2020, dodeljenih Skupnemu podjetju ECSEL za celotno obdobje njegovega delovanja, je EU do konca leta 2017 prispevala denarna sredstva v skupnem znesku 377 milijonov EUR.

32. 28 sodelujočih držav ECSEL mora zagotoviti finančne prispevke v višini vsaj 1 170 milijonov EUR za operativne dejavnosti Skupnega podjetja ECSEL. Konec leta 2017 so sodelujoče države, ki so v letih 2014, 2015 in 2016 sodelovale v razpisih za zbiranje predlogov – 19, 21, oziroma 24 držav – prevzele obveznosti v višini 404 milijonov EUR in izvršile plačila v višini 150,5 milijona EUR (13 % vseh potrebnih prispevkov). Ne glede na zgodnjo fazo izvajanja projektov programa Obzorje 2020 je očitno nizka stopnja prispevkov sodelujočih držav povezana s tem, da nekatere sodelujoče države stroške priznavajo in sporočajo šele ob koncu projektov, ki jih podpirajo.

33. Konec leta 2017 je Skupno podjetje v zvezi s prispevki v višini 1 657,5 milijona EUR, ki jih morajo za njegove dejavnosti prispevati panožni člani, ocenilo, da so njihovi stvarni prispevki znašali 421 milijonov EUR.

34. V primerjavi z denarnimi prispevki EU v višini 377 milijonov EUR so skupni prispevki panožnih članov do konca leta 2017 znašali 421 milijonov EUR.

35. Od največjega operativnega in upravnega proračuna Skupnega podjetja, ki znaša 1 204,7 milijona EUR ( 14 ) , je Skupno podjetje do konca leta 2017 prevzelo obveznosti v višini 455 milijonov EUR in izvršilo plačila v višini 314 milijonov EUR, v glavnem predplačila za prvi krog projektov programa Obzorje 2020.

NOTRANJE KONTROLE

Upravni postopki

36. Sodišče je leta 2017 ugotovilo pomembne pomanjkljivosti pri upravljanju postopkov javnega naročanja za upravne storitve (npr. izbor neustreznega postopka javnega naročanja, nepopolna opredelitev storitev, ki jih je bilo treba zagotoviti, pozno podpisovanje sprememb).

37. Poleg tega Skupno podjetje v letu 2017 v svoj register izjem ni ustrezno evidentiralo poslovodskega izogibanja kontrolam ali odstopanj od ustaljenih procesov in postopkov. Te razmere vplivajo na sposobnost poslovodstva za zagotavljanje uspešnosti postopkov notranjih kontrol in hitro reševanje postopkovnih pomanjkljivosti.

DRUGA VPRAŠANJA

Privabljanje prispevkov predstavnikov iz panoge

38. Eden glavnih ciljev Skupnega podjetja je privabiti prispevke predstavnikov iz panoge na področju njegovih dejavnosti. Najmanjši faktor pri privabljanju prispevkov, ki ga je treba doseči v skladu z ustanovno uredbo Skupnega podjetja, je 1,42 ( 15 ) . Ob upoštevanju celotnega javnega financiranja, tako programa Obzorje 2020 kot sodelujočih držav, je najmanjši faktor pri privabljanju prispevkov 0,7 ( 16 )

INFORMACIJE O OCENAH, KI JIH JE OPRAVILA KOMISIJA

39. Končna ocena Skupnega podjetja ARTEMIS in Skupnega podjetja ENIAC, ki sta delovala v okviru 7. okvirnega programa, se je nanašala na obdobje med letoma 2008 in 2013 ( 17 ) , vmesna ocena Skupnega podjetja ECSEL, ki je delovalo v okviru programa Obzorje 2020, pa je zajemala obdobje od 2014 do 2016 ( 18 ) . Oceni sta bili opravljeni ob pomoči neodvisnih strokovnjakov, kot je predvideno v uredbah Sveta o skupnih podjetjih ( 19 ) , in sta se nanašali na smotrnost poslovanja skupnih podjetij glede na ustreznost, učinkovitost, uspešnost, koherentnost in dodano vrednosti EU, dodatno pa so bile preučene tudi odprtost in preglednost ter kakovost raziskav. Rezultati ocen so bili upoštevani v poročilu, ki ga je Komisija poslala Evropskemu parlamentu in Svetu oktobra 2017 ( 20 )

To poročilo je sprejel senat IV, ki ga vodi Neven MATES, član Evropskega računskega sodišča, v Luxembourgu na zasedanju 2. oktobra 2018. Za Evropsko računsko sodišče Klaus-Heiner LEHNE Predsednik

(1) Uredba Sveta (EU) št. 561/2014 z dne 6. maja 2014 o ustanovitvi skupnega podjetja ECSEL (UL L 169, 7.6.2014, str. 152).

(2) Avstrija, Belgija, Bolgarija, Češka, Danska, Estonija, Finska, Francija, Nemčija, Grčija, Madžarska, Irska, Izrael, Italija, Latvija, Litva, Luksemburg, Malta, Nizozemska, Norveška, Poljska, Portugalska, Romunija, Slovaška, Slovenija, Španija, Švedska in Združeno kraljestvo.

(3) Člen 3(1) Uredbe (EU) št. 561/2014.

(4) Člen 4(1) Uredbe (EU) št. 561/2014.

(5) Člen 4(2) Uredbe (EU) št. 561/2014.

(6) Člen 16(2) Statuta Skupnega podjetja ECSEL (Priloga I k Uredbi (EU) št. 561/2014). V skladu s členom 19 iste uredbe so bili v obdobju 2014–2017 za dokončanje ukrepov, uvedenih v okviru Uredbe Sveta (ES) št. 72/2008 z dne 20. decembra 2007 o ustanovitvi Skupnega podjetja ENIAC (UL L 30, 4.2.2008, str. 21) in Uredbe Sveta (ES) št. 74/2008 z dne 20. decembra 2007 o ustanovitvi Skupnega podjetja ARTEMIS za izvedbo skupne tehnološke pobude o vgrajenih računalniških sistemih (UL L 30, 4.2.2008, str. 52), za upravne stroške Skupnega podjetja ECSEL plačani naslednji dodatni prispevki: (a) 2 050 000 EUR od EU, (b) 1 430 000 EUR od združenja AENEAS, (c) 975 000 EUR od združenja ARTEMISIA.

(7) Več informacij o dejavnostih Skupnega podjetja je na voljo na njegovem spletišču: www.ecsel-ju.eu.

(8) Računovodski izkazi zajemajo bilanco stanja, izkaz poslovnega izida, izkaz denarnih tokov, izkaz gibanja kapitala ter povzetek pomembnih računovodskih usmeritev in druga pojasnila.

(9) Poročila o izvrševanju proračuna zajemajo poročila, ki združujejo vse proračunske operacije, in pojasnila.

(10) V skladu s strategijama naknadnih revizij, ki sta ju sprejeli Skupni podjetji ARTEMIS in ENIAC, mora Skupno podjetje vsaj enkrat letno oceniti, ali informacije, ki so jih posredovale države članice, dajejo zadostno zagotovilo o pravilnosti in zakonitosti izvršenih transakcij.

(11) Glej tudi poglavje X letnega poročila o dejavnostih Skupnega podjetja ECSEL za leto 2017.

(12) Člen 13(2) Uredbe (ES) št. 561/2014.

(13) Uredba (EU, Euratom) št. 966/2012 Evropskega parlamenta in Sveta z dne 25. oktobra 2012 o finančnih pravilih, ki se uporabljajo za splošni proračun Unije in razveljavitvi Uredbe Sveta (ES, Euratom) št. 1605/2002 (UL L 298, 26.10.2012, str. 1).

(14) Ta znesek vključuje največji gotovinski prispevek za operativne in upravne stroške Skupnega podjetja (1 185 milijonov EUR) ter gotovinski prispevek članov panoge za upravne stroške Skupnega podjetja (19,7 milijona EUR).

(15) Najmanjši stvarni prispevek članov iz panoge za operativne dejavnosti Skupnega podjetja (1 657,5 milijona EUR) deljeno z največjim gotovinskim prispevkom EU za Skupno podjetje (1 185 milijonov EUR).

(16) Najmanjši stvarni prispevek panožnih članov (EFPIA) za operativne dejavnosti Skupnega podjetja (1 657,5 milijona EUR) deljeno s skupnim prispevkom EU in sodelujočih držav članic za Skupno podjetje (2 355 milijonov EUR).

(17) Končna ocena Skupnega podjetja ARTEMIS in Skupnega podjetja ENIAC, ki sta delovala v okviru 7. okvirnega programa. https://ec.europa.eu/research/evaluations/pdf/artemis-eniac.pdf.

(18) Vmesna ocena Skupnega podjetja ECSEL (2014–2016), ki je delovalo v okviru programa Obzorje 2020. https://ec.europa.eu/research/evaluations/pdf/ecsel.pdf.

(19) Obvezne ocene, ki jih mora opraviti Komisija na podlagi členov 11 Uredbe (ES) št. 74/2008 o Skupnem podjetju ARTEMIS, Uredbe (ES) št. 72/2008 o skupnem podjetju ENIAC in Uredbe št. 561/2014 o ustanovitvi Skupnega podjetja ECSEL.

(20) Delovni dokumenti služb Komisije. Interim Evaluation of the Joint Undertakings operating under Horizon 2020 (SWD(2017) 339 final).

(21) Ocenjevalci so priporočili, da je treba: jasno opredeliti dolgoročno strategijo razvoja raziskav in inovacij na področju elektronskih komponent in sistemov; doseči večjo integracijo treh panožnih združenj, ki sodelujejo v ECSEL; spodbujati izbor projektov, pri katerih je poudarek na vertikalni integraciji raziskovalnih dejavnosti; povečati udeležbo MSP in preučiti možne sinergije z drugimi skupnimi podjetji; zmanjšati upravno breme in se osredotočiti na strategijo; racionalizirati procese preučevanja in poročanja; spodbuditi več držav članic k večjim večletnim zavezam za financiranje dejavnosti ECSEL; pripraviti ustrezne načine merjenja izvedbe projektov in njihovega učinka ter omogočanje sledljivosti in ponovne uporabe rezultatov projektov.

(22) Posebni ukrepi iz akcijskega načrta, ki so namenjeni izpolnitvi priporočil ocenjevalca, obsegajo: spodbujanje novih akterjev, zlasti MSP, k uporabi pilotnih linij; spodbujanje vertikalno integriranih predlogov s poudarkom na dodani vrednosti, kar zadeva inovacije, učinek in izvajanje; spodbujanje in podpora državam, ki sodelujejo v ECSEL, da bi se zavezale k zagotavljanju večjega večletnega financiranja; sodelovanje z drugimi skupnimi podjetji; analiza učinkovitih pristopov za oceno projektnih učinkov in določitev ustreznih ključnih kazalnikov smotrnosti poslovanja.

(23) Dejavnosti, ki so se že začele izvajati, so: priprava novega strateškega programa za raziskave elektronskih komponent in sistemov ter večletnega strateškega programa raziskav in inovacij ter organizacija naslednjega evropskega foruma za elektronske komponente in sisteme, ki naj bi potekal novembra 2018 in na katerem naj bi aktivno sodelovala vsa tri združenja, ki sodelujejo v ECSEL.

(24) Skupno podjetje ECSEL je menilo, da priporočilo ocenjevalca, naj se uskladijo pravila za sodelovanje držav članic in nacionalne stopnje povračil, presega njegove pristojnosti.